钦定古今图书集成/历象汇编/庶征典/第176卷 > 《管窥辑要》 > 明
## 钦定古今图书集成/历象汇编/庶征典/第176卷 > 《管窥辑要》 > 明

### 太祖洪武元年蛟出

按《江西通志》：“洪武元年，宁州大风雨，蛟出山，水暴溢，
民多溺死，诏遣使赈恤。”

### 成祖永乐二年获神龟

按《江南通志》：“永乐二年九月，获神龟于幕府山。
永乐十八年，龙见井中。”

按《山东通志》：“永乐十八年，武定城西南隅井龙见。”

### 英宗天顺二年龙见

按《广东通志》：“天顺二年夏四月，琼州龙见日晡。九龙
见于郡西，云数色覆之，时蜻蜓随飞者万万计。”

### 宪宗成化元年蛛与龙𩰚按山西通志成化元年霍州蛛与龙𩰚东山鸡掌凹妖蛛与龙𩰚山水冲没田产树木

成化七年，蛛与龙𩰚。
按《畿辅通志》，“成化七年，龙与蜘蛛𩰚于盘山，毙之。野
人献其皮如车轮。”

成化七年龙战。

按《山东通志》：“成化七年，武定龙战于野。”

成化十八年，龙见南康泮池。

按《江西通志》：“成化十八年，南康府龙出于儒学泮池，
张元贞有记。”

成化十九年，云中龙头见，获水怪。

按《长洲县志》：“成化十九年，阊门有朱姓者，夏夜见西
北云际一龙，头大如屋，精光烁然，背立一披发者。”又
“白莲桥渔人网得一物，鳖首鱼尾，目赤如火，四足类
鸭，状如凫。渔人怪之，鞭数百不死。”

成化二十三年，龙见。

按《山西通志》：“成化二十三年，董陂水溢，闻喜豢龙池
水溢，鳞甲大如桐叶，水有血痕。”

### 孝宗弘治八年龙见

按《四川通志》：“弘治八年，龙见于富顺澜崖，爪尾鳞甲
绕空中。”

弘治九年，龙起宣镇刀鞘中。

按《眉公见闻录》：“弘治九年六月初五日，宣府镇南口
墩天雨降，火光明发，腰刀鞘内，龙起炼化刀尖一处，
烧伤军人二名及损坏军器什物。龙者阴类，其潜也
渊，其飞也天，出入有时。今起自边墩，刀鞘之间，近龙
孽也。”

弘治十年，雨鱼。

按《山东通志》：“弘治十年春三月，冠县大风，堕鱼于市。
弘治十六年，五龙见。”

按《河南通志》：“弘治十六年，叶县五龙挂于城北十里，
顷之坠地，蜿蜒不能起，已而云雾晦暝，遂失所在。
弘治十八年，龙见。”

按《唐县志》：“弘治十八年，完县檀溪山洞中有龙，白日
飞出，入于马耳山洞中，祷雨辄应。后樵牧者每见一
老人时往来洞中，问其晴雨屡验，相传为龙之变化
也。”

弘治　　年，巨鱼出。

按《福建通志》：“弘治末年，漳浦九都有巨鱼，入潮落不
能去，乡人争剖其肉，时饥赖以济。”

### 武宗正德十年黄龙见

按《湖广通志》：“正德十年夏，沔阳黄龙见。”

正德十一年，异龟见。

按《畿辅通志》：“正德十一年十月，任丘异龟见，径尺馀，
金文绿毫。”

正德十三年龙𩰚
按《江南通志》，“正德十三年，常熟雷电白龙一，黑龙二，
坏民居，吸舟二十馀艘。松江大水，有九龙𩰚于海。
正德十五年龙见。”

按《江西通志》：“正德十五年夏五月暴风，丰城有三龙
见于枫树桥。秋九月，九江暴风，龙开河小港、女儿港
坏舟数百，溺死商人无筭。”

正德十六年，龙见。

按《山西通志》：“正德十六年，盂县龙见。时曹村龙见，风
雪，昼晦，拔木，毁民屋十馀所。”

### 世宗嘉靖二年龙与蚌𩰚按吴县志嘉靖二年癸未六月太湖有龙与蚌𩰚声震两山龙自云端直下其爪可数十丈蚌于水面旋

转如风，仰喷其涎亦数十丈，三四日乃息。久之，渔人
于西山侧得死蚌一，其壳可贮粟四五石。七月三日，
大风拔木，湖溢，漂溺民居。

嘉靖五年，龙见。

按《广西通志》：“嘉靖五年二月，容县大水连涨，数日水
退，见两岸龙车轨迹。戊子，宣化县龙见。”

嘉靖六年，龙见。

按：《全辽志》：“嘉靖六年丙寅，雨，五龙见于北嘉靖十二年，龙见。”

按《湖广通志》：“嘉靖十二年二月，谷城白龙见于张家
村。”

嘉靖十三年，龙见。

按《垣曲县志》，“嘉靖十三年有龙见。未几，黄河盛涨三
日，淹入南门，冲没田产人畜，不可胜纪。”

嘉靖十五年，龙见，大鱼出。

按《山西通志》：“嘉靖十五年，龙见于堡头村，首尾贯于
两树，横迤七十馀步，顷之，徐入涧水。”

按《陕西通志》：“嘉靖十五年夏津县黑龙江涨，获大鱼
数十，有近丈者。”

嘉靖十六年，龙见。

按《畿辅通志》，“嘉靖十六年六月丙辰，迁安大风雷雨，
击县新堂脊玲珑花草如刻画状，有龙戏其上。”
按《贵州通志》，嘉靖十六年秋八月，省城见龙。

嘉靖十七年，龙见。

按《广东通志》：“嘉靖十七年秋七月朔日，会同龙见，腾
声轰烈，疾如飞电，仅露半身，观者万计。”

嘉靖十八年，龙出于树。

按《陕西通志》：“嘉靖十八年三月，同州龙出于树，大风
雨，乌鹊死者无数，火燃三日。”

嘉靖十九年，“蛟出龙见。”

按《贵州通志》：“嘉靖十九年春三月，黎平大雷雨，蛟出
府治仪门。夏五月，石阡龙见。”

嘉靖二十年，龙吟大龟见。

按《湖广通志》：“嘉靖二十年六月，沔阳龙吟于赤水，声
闻二十里，半日止。”

按《广东通志》：“嘉靖二十年春三月，兴宁大龟见，西河
水涨，有大龟丈馀，金光射人，溯河而上，所过田陂皆
坏，是岁大稔。”

嘉靖二十一年，青龙见。

按《湖广通志》：“嘉靖二十一年五月，邵河青龙游水上，
嘉靖二十四年，陨大龟。”

按《畿辅通志》：“嘉靖二十四年夏，完县龟见大雨中，自
天陨下，大径尺，送入新兴中，天”

嘉靖二十六年，获大鱼马首。

按《江南通志》：“嘉靖二十六年，苏州花浦口捕获大鱼，
马首有足，重二千斤。”

嘉靖二十九年，“蛟出龙见。”

按《江西通志》：“嘉靖二十九年五月，庐山五老峰蛟出
数百。”

按《湖广通志》：“嘉靖二十九年闰六月，洞庭湖中五龙
见。”

嘉靖三十一年，飞鱼、飞龙见。

按《湖广通志》：“嘉靖三十一年，光化有鱼长数丈，飞仙
马乡。”

按《广西通志》：“嘉靖壬子春三月，宣化县飞龙见。
嘉靖三十二年，龙见。”

按《畿辅通志》：“嘉靖三十二年，保定府百户孟吉园中
龙起，火光烛天。”

嘉靖三十五年，大鱼出。

按《广西通志》：“嘉靖三十五年七月二十三日，太平府
有巨鱼长丈馀，出没水面，凡三日乃止。其鲤鱼之髫，
皆联于尾，见者怪之。”

嘉靖三十七年龙𩰚
按“《江南通志》：嘉靖三十七年，江都黑白二龙𩰚，大风
昼晦，见星所过折木坏屋”

嘉靖四十年，火龙见。

按《山东通志》：“嘉靖四十年，黄县火龙昼见。”

嘉靖四十二年，龟生卵。

按《大政纪》：“嘉靖四十二年八月，御苑龟生卵者五，群
臣表贺。”

### 穆宗隆庆二年龙见

按《福建通志》：隆庆二年三月十七日，海澄县有黑云
挟龙自八都东方起，卷屋裂瓦，火光倏忽烧烬苗蔬
古冢、棺柩亦有击移者，至巷口而灭。

隆庆三年，获龙首骨于井。

按《四川总志》：“隆庆三年，罗江县乡人濬井，得龙首骨
及珠一颗，如鹅卵大，晶光耀目，人争取玩。忽雷一震，
复坠于井，再觅之不获。”

隆庆四年，蛟出。

按《福建通志》：“隆庆四年八月初七日，大雨三日，蛟起
于壶山，山崩数丈。”

### 神宗万历三年龙见

按《福建通志》：“万历三年七月四日，有龙起东北方，大
雨如注。”

万历七年，龙见。

按《潞安府志》：“万历七年九月二十一日未时，无云而
电，其先有霏烟若缕，有龙形，首尾仿佛可辨，自东北
上升。”

雨倾如注，漂流人居，多溺死。”

万历十二年，龙见。

按《四川总志》：“万历十二年五月三日夜半，保县南沟
龙行，光明如月，声如鼓吹，硫黄气逆鼻，雷雨大作，迄
不为灾。”

万历十四年，火龙见。

按《四川总志》：“万历十四年三月，武隆火龙见，其长亘
天。”

万历十七年，龙遗卵。

按《山西通志》：“万历十七年秋七月，万全、猗氏大水，冲
没人居甚众。人言乌亭有二龙，浃旬，县西百里店滩
获一巨卵，如磬中摇硁硁置县前，鲜能辨者，送黄仪
古刹，后复大水，载去，或以为龙所遗。”

万历二十一年，蛟见。

按《广东通志》：“万历二十一年，海丰黑白两蛟见。
万历二十二年，蛟化为龙。”

按《广西通志》：“万历二十二年甲午夏，昭平县蛟起明
源江，化为龙。”

万历二十七年，龙见。

按《广东通志》：“万历二十七年，吴川海中三龙见。
万历三十四年，白龙见。”

按《四川总志》：“万历三十四年六月，成都大军营白龙
昼飞，光如银镜，有金铁声，田中水尽沸，人亦有摄起
至数尺者。”

万历三十六年，白龙见。

按《江南通志》：“万历三十六年，白龙见于黄浦，一神人
立其首。”

万历三十九年，龙见。

按《福建通志》：“万历三十九年六月，龙起于府城西关
外之北，山崩水涌，大雨如注。”

万历四十二年，蛟出。

按《江西通志》：“万历四十二年春，庐山蛟出水涌。
万历四十三年，蛟出。”

按《广西通志》：“万历四十三年七月，恭城县势江山崩，
出蛟，平乐河水暴涨，鱼死塞江，水不可食，民掘泉取
水。”

万历四十五年，蛟龙出。

按《广西通志》：“万历四十五年丁巳八月初四日，恭城
县阴云密布，雨下如注，山涧水涌，连崩一十三岭，树
木拔折，缘江鳞甲之物，死者无筭，巨木散材，河崖堆
积如山，人云有蛟龙出焉。”

万历四十六年龙𩰚
按《广西通志》，“万历四十六年夏六月，恭城县诸溪不
雨而涨。申家廖洞传有龙𩰚日夜不休，山水若决，率
皆泥淖”

### 熹宗天启二年蛟出

按《江西通志》：“天启二年秋，九江太平宫蛟出屋，毁桥
圮。”

### 愍帝崇祯四年龙见而𩰚按山东通志崇祯四年沂水二龙𩰚于沂河河水泛溢漂没数千家

按《云南通志》：“崇祯四年，龙见于石屏之异龙湖，须爪
鳞甲皆见。”

崇祯九年龙𩰚。
按《云南通志》，“崇祯九年七月，顺宁龙𩰚。
崇祯十二年，大鱼出。”

按《江南通志》：“崇祯十二年春，松江有二大鱼，长数十
丈，目中可容三人，无睛。”

崇祯十四年，龙见。

按《汝宁府志》：“崇祯十四年春，光州东南大雨，有龙蜿
蜒行地，两目金光如斗，所过池塘尽涸，已而复满，行
数里，有龙接之，升天而去。”

崇祯十六年龙见龙𩰚
按《山西通志》，“崇祯十六年秋八月，黎城龙见。十四日
夜，星月交洁，绝无云雷，一龙蜿蜒上升金光。”《烁》，户
牖皆黄。

按：《陕西通志》：崇祯十六年，乾陵有龙𩰚。